title: Da Feiz hon Tadoù Kozh
text: Da Feiz hon Tadoù Kozh zo ur c'hantik brezhonek, anavezet en Eskopti Kemper ha Leon dreist-holl, savet gant ar beleg leonat Loeiz Jozeb Mari Abyann (1876-1932), war don ur c'hantik gallek anvet Sainte Religion. En amzer-se e oa kure an oberour e Goulien (Bro ar C'hab), e-kerzh ar votadegoù-kêr e 1904, ha brudet e-kerzh ar stourm a-enep lezenn disparti ar Stad hag an Iliz, e 1905.
  
  Anavezet mat eo e-touez ar gatoliked vrezhonek ha kanet e vez en ilizoù, evit an obidoù hag er pardonioù dreist-holl. Anavezet-mat eo e Leon hag ivez e Kernev, e Bro ar C'hab dreist-holl (lesanvet “Bro “Da Feiz hon Tadoù kozh”)). Ken anavezet eo dre eno ma veze kanet evel ur seurt kan broadel breizhek (da geñver ar stourm a-enep raktres kreizenn nukleel Plougoñ da skouer).
  
  Arouez al liamm etre ar feiz hag ar yezh eo. Test eo eus ur mare ma oa ar feiz katolik o ren e Breizh-Izel, ha dreist-holl betek dibenn ar bloavezhioù 1950, pa veze leun an ilizoù bep Sul.
  
  Pozioù Da Feiz hon Tadoù Kozh 
  
  {| style="width:100%; font-size:90%; background-color:#fffff0;"
  |- valign="bottom"
  !  Da Feiz hon Tadoù Kozh ||  !! 
  |- 
  | align="center" | Loeiz Jozeb Mari Abyann, 1904|| ||
  |-
  |- valign="center"
  |
  Diskan :
  Da feiz hon tadoù kozh, ni pôtred Breiz-Izel
  
  Ni zalc'ho mat atao;
  
  'Vit feiz hon tadoù koz hag en-dro d'he banniel,
   
  Ni holl en em stardo.
  
  Feiz karet hon tadou, morse ni n'ho nac'ho,
  
  Kentoc'h ni a varvo, Kentoc'h ni a varvo, kentoc'h ni a varvo!
  
  1. D'ar c'hrouadur bihan, e kichenig e gavell.
  
  E lakait ur vamm vat, en deiz evel en noz;
  
  Er boan hag en anken, hi a daol buan eur zell
  
  War groaz santel Jezuz, he soñj er baradoz.
  
  2. D'ar pôtr, d'ar plac'h yaouank, c'hwi ziskouez hent ar furnez,
  
  C'hwi lavar : "It gantañ, hep krenañ dirak den;
  
  Bezit, tud yaouank Breizh, bezit e-pad ho puhez,
  
  Atav gwir gristenien, treitourien birviken !
  
  3. D'an den kozh, gwenn e benn, e korn an tan azezet
   
  O skuilh daeloù a geuz war e amzer gentañ
  
  War-lerc'h kalz a boanioù, c'hwi lavar, Salver karet,
   
  Er baradoz e vo eürusted evitañ 
  
  4. D'an den diwar ar maez, kenkoulz ha d'an den a vor
   
  C'hwi a ro nerzh-kalon da stourm er boan atav
   
  Gouzout a reont, en neñv e kavint holl dor zigor :
   
  Ar vuhez vo bet tenn ; d'an drubuilh, kenavo !
  
  Ar c'hantik
  
  Da Feiz hon Tadoù Kozh
  
  Liammoù diavaez 
   Ar Gedour Youenn Caouissin
   Tro-minihi Lokournan 2013 Kan en iliz
  
  Daveennoù ha notennoù 
  
  kantikoù brezhonek